VS00027594
Datum: 2010-07-10T02:00:00.000+02:00
datum_sodbe_i_stopnje: 2017-06-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: srednje hudi primeri
odskodnina: 30.000 EUR
opombe: II Ips 208/2018 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 26 do 45 let

Osnovnošolka, kasneje dijakinja.

## Škodni dogodek

Trčenje motornega kolesa, na katerem se je oškodovanka peljala kot sopotnica, v zaščitno ograjo zaradi razmeram neprilagojene vožnje. Oškodovanko je vrglo 12 m daleč, pri čemer je s hrbtnim delom trčila v električni drog.

## Poškodba

Zlom prečnih nastavkov III. in IV. ledvenega vretenca in ledvena odrgnina, pretres možganov, udarnina leve ledvice, vranice, prsnice in leve rame. Zaradi škodnega dogodka se je pojavila posttravmatska stresna motnja.

## Telesne bolečine

14.000 EUR Stalne zelo hude in hude telesne bolečine - 6 dni, stalne srednje hude telesne bolečine - 3 dni, stalne lahke bolečine, z občasnimi srednje hudimi - 27 dni (do 15.8.2010). Bolečine od 15. 8. 2010 pa do 30.8.2010 (zaključena druga hospitalizacija) je trpela zaradi poškob iz nesreče kot tudi poslabšanja bolečin zaradi degenerativno spremenjene ledvene hrbtenice z lumboihialgijo - bolečine so bile stalne hude 7 dni, ostale dni pa srednje hude. Če bolečin zaradi degenerativnih sprememb ne bi bilo, bi trpela le občasne lahke in srednje hude bolečine. Zaradi zloma stranskih nastavkov dveh vretenc trpi še vedno občasne lahke in srednje hude bolečine ob večjih fizičnih obremenitvah, pri vstajanju, posedanju, poleganju, dvigovanju in delu v prisilni drži.

#### Hospitalizacija

2x (drugič zaradi hernije disci), skupaj 25 dni.

#### Ambulantno zdravljenje

9 kontrol pri osebnemu zdravniku

#### Rehabilitacija

3 tedne v zdravilišču.

#### Nevšečnosti med zdravljenjem

Prva pomoč ob nesreči, transport v urgentno ambulanto, pregled, diagnostični postopki, sprejem na opazovanje, toaleta odrgnin, odvzem krvi (večkrat), odvzem urina, UZ (3x), CT (1x), MRI, EMG, jemanje uroantiseptika in analgetika; zdravljenje posttravmatske stresmne motnje v Psihiatrični bolnišnici - jemanje antidepresivov in zato relativna prepoved vožnje.

## Strah

3.000 EUR Hud primarni strah - ob dogodku in nekaj minut po njem; zmeren sekundarni strah - pritožbeno sodišče je ugotovilo, da je prvostopenjsko sodišče napačno uporabilo materialno pravo, ko je kot obdobje sekundarnega strahu upoštevalo čas do 15. 3. 2013, čeprav se je zdravljenje zaključilo 12. 10. 2010; ocenilo je, da je dosojena odškodnina previsoka; ker pa se je pritožila le odškodovanka, odločitve prvostopenjskega sodišča ni smelo spremeniti njej v škodo.

## Zmanjšanje življenjske aktivnosti

13.000 EUR Trajno zmanjšanje življenjskih aktivnosti je zanemarljivo (0 - 4%).

Trajna anatomska posledica poškodb je stanje po zlomih prečnih nastavkov III. in IV. ledvenega vretenca brez funkcionalnih omejitev a s trajno posledico bolečin (kot opisano v razdelku telesne bolečine).

Trajna okrnjenost funkcije hrbtenice (ovirana gibljivost do skrajnih leg s pojavljanjem bolečin in nelagodja in posledično trajna oviranost pri gibanju) je deloma posledica degenerativnih sprememb in deloma škodnega dogodka.

Ni sposobna opravljati del, ki zahtevajo pogosto pripogibanje, daljšo prisilno držo hrbtenice in stoječih del brez možnosti posedanja (deloma gre za posledico degenerativnih sprememb in deloma škodnega dogodka).

Ni sposobna za športne aktivnosti, ki zahtevajo nemoteno funkcijo hrbtenice (ekipne športne aktivnosti z žogo in ekstremne športe). Kolesarila, se igrala z otroki in opravljala gospodinjska dela bo s povečanimi napori. Pridobitno delo je zmožna opravljati z omejitvami.

---

Obligacijski zakonik (2001) - OZ člen 179